Η Σωφερίνα

Η Σωφερίνα είναι μια ελληνική κωμική ταινία του 1964, σε σκηνοθεσία Αλέκου Σακελλάριου και σε σενάριο Γιώργου Ρούσσου, το οποίο βασίστηκε σε θεατρικό έργο του τελευταίου, ονόματι "Το τελευταίο ψέμα".

Πλοκή

Η Μαίρη ζει ευτυχισμένη με τον άντρα της, Νίκο, ως τη μέρα που η στενή της φίλη, Λιλή, της ζητάει να δανειστεί για λίγο το αυτοκίνητό της. Στην πραγματικότητα, η Λιλή, που είναι παντρεμένη με τον ζηλιάρη Μιχαλάκη, έχει ένα παράνομο ραντεβού με το καινούριο της φλερτ, τον Πάκη. Πηγαίνοντας να τον συναντήσει, παθαίνει ένα ατύχημα. Οταν επιστρέφει το αυτοκίνητο, η Μαίρη διαπιστώνει ότι είναι τρακαρισμένο σε πολλά σημεία. Όμως, προκειμένου να υπερασπιστεί την υπόληψη της φίλης της και για να καλύψει ταυτόχρονα τις συζυγικές της αταξίες, η Μαίρη αναγκάζεται να πει ψέματα στον Νίκο. Το ένα ψέμα, όμως, φέρνει το άλλο και οι συνέπειες είναι απρόβλεπτες.

Διανομή 

Αλίκη Βουγιουκλάκη  : Μαίρη Διαμαντίδου
Αλέκος Αλεξανδράκη : Νίκος Διαμαντίδης
Μάρω Κοντού : Λιλή Χαριδήμου
Γιώργος Πάντζας: Τάκης Μαραγκάκης
Γιώργος Κωνσταντίνου: Μιχαλάκης Χαρίδημος
Διονύσης Παπαγιαννόπουλος: πρόεδρος δικαστηρίου
Βασίλης Αυλωνίτης: Νικόλαος Σπανοβαγγελοδημήτρης - Γύλος
Καίτη Λαμπροπούλου: Αικατερίνη (Κάθριν) Τουφεξή
Άλκης Γιαννακάς: Πάκης Π
Τάσος Γιαννόπουλος: Ευάγγελος Φανουρίδης (τροχονόμος)
Θόδωρος Κατσαδράμης: Σπύρος
Κώστας Παπαχρήστος: αστυφύλακας
Γιώργος Βελέντζας: φωτογράφος
Κώστας Χατζηχρήστος: αστυφύλακας
Τζόλυ Γαρμπή: Ευτέρπη Καραβαγγέλη (χήρα)
Βαγγέλης Καζάν: κρατούμενος
Κλεό Σκουλούδη: Καλλιόπη (υπηρέτρια)
Θόδωρος Κεφαλόπουλος: οδηγός
Κλέαρχος Καραγιώργης: εισαγγελέας
Ηλίας Κουρίστης: γραμματέας
Γιώργος Ζαμπέτας: Μήτσος  *Μαίρη Σχοιναράκη: γιαγιά Λιλής                          *Κία Μπόζου: υπηρέτρια

Παραγωγή και παραλειπόμενα 
Η ταινία αυτή βγήκε στις αίθουσες την ίδια εβδομάδα με την ταινία Το δόλωμα που είχε το ίδιο πρωταγωνιστικό δίδυμο, αλλά διαφορετική εταιρεία παραγωγής.  Στην ταινία συμπρωταγωνίστησαν για πρώτη και μοναδική φορά δύο μεγάλες σταρ της εποχής, η Αλίκη Βουγιουκλάκη και η Μάρω Κοντού. 

Η σκηνή στην οποία καταθέτει στο δικαστήριο ο Νικόλαος Σπανοβαγγελοδημήτρης (ή Γύλος), ιδιοκτήτης της ταβέρνας "Η τρύπια βάρκα" όπου συναντήθηκε το ζευγάρι, χρειάστηκε να γυριστεί πάνω από δέκα φορές, επειδή όλοι γελούσαν με τον τρόπο που ο Διονύσης Παπαγιαννόπουλος (ως πρόεδρος του δικαστηρίου) προσπαθούσε ανεπιτυχώς να προφέρει το όνομα του μάρτυρα.  Οι δε σκηνές της ταβέρνας στην οποία αναφερόταν ο Βασίλης Αυλωνίτης γυρίστηκαν στο Μεγάλο Καβούρι Αττικής. 

Προβλήθηκε για πρώτη φορά στις κινηματογραφικές αίθουσες στις 28 Οκτωβρίου 1964 και, κόβοντας 512.565 εισιτήρια, κατατάχθηκε στην 4η θέση ανάμεσα σε 93 ταινίες της ίδιας σεζόν.  Κυκλοφόρησε και με τη μορφή ντιβιντί στις 4 Απριλίου 2013.

Ατάκες
Δικηγόρος (Γιώργος Πάντζας):
Διότι, κύριε πρόεδρε, ένας πολλά βαρύς και όχι, όπως έχομεν την τιμήν να τον πίνωμεν ημείς, συμβάλλει τα μέγιστα εις το καλμάρισμα των νεύρων.
Θα είμεθα σύντομοι, κύριε πρόεδρε. Δεν θα μακρηγορήσωμεν. Αν και η υπόθεσις είναι λίαν ιδιάζουσα και θα επέτρεπε ίσως και την μακρηγορίαν, ημείς θα είμεθα σύντομοι... Δεν προτιθέμεθα να μακρηγορήσωμεν...

Διάλογος: Πρόεδρος (Διονύσης Παπαγιαννόπουλος) - Κάθριν (Καίτη Λαμπροπούλου):
Πρόεδρος: Πώς λέγεστε;
Κάθριν: Κάθριν.
Πρόεδρος: Κάθριν;
Κάθριν: Μάλιστα.
Πρόεδρος: Τ' όνομά σου, κυρά μου! Πώς σε βάφτισε ο νοννός σου;
Κάθριν: Αικατερίνη Τουφεξή.
Πρόεδρος: Ε, Αικατερίνη. Κάθριν! (γέλια στο ακροατήριο) Ετών;
Κάθριν: Είκοσι τριών.
Πρόεδρος: Ορίστε;
Κάθριν: Είκοσι πέντε.
Πρόεδρος: Ορκίσου.
Κάθριν: 31 και ορκίζομαι (γέλια στο ακροατήριο).

Παραπομπές

Εξωτερικοί σύνδεσμοι 
 Η Σωφερίνα στο cine.gr
  karagiannis-karatzopoulos.gr

Ελληνικές ταινίες
Ταινίες του 1964
Ελληνικές ασπρόμαυρες ταινίες
Ελληνόφωνες ταινίες
Ελληνικές κωμικές ταινίες
Ταινίες σε σκηνοθεσία Αλέκου Σακελλάριου
Ταινίες με μουσική σύνθεση Γεράσιμου Λαβράνου
Ταινίες γυρισμένες στην Ελλάδα
Ταινίες παραγωγής Δαμασκηνός - Μιχαηλίδης
Ταινίες βασισμένες σε θεατρικά έργα